Súradnice: 49°07′17″S 21°29′42″V﻿ / ﻿49,1214°S 21,4949°V﻿ / 49.1214; 21.4949

**Lužany pri Topli** sú obec na Slovensku nachádzajúcasa neďaleko mesta Giraltovce v okrese Svidník.

Prírodné podmienky
------------------

Povrch jej chotára tvorí prevažne rovina, ktorou preteká rieka Topľa, iba východná časť je mierne kopcovitá.

### Vodné toky

* Topľa

### Vodné plochy

* Na rozhraní katastrov obce Lužany pri Topli a mesta Giraltovce sa nachádza rybník.

Symboly obce
------------

### Erb a vlajka

V zelenom štíte nad strieborným zvlneným brvnom zlatý snop bezostných klasov, obopätý strieborným kosákom so zlatou ľavošikmou rukoväťou.

Tento erb bol prijatý uznesením obecného zastupiteľstva dňa 14. januára 2006, č. OZ – 1/2006 a je zapísaný v heraldickom registri Slovenskej republiky pod signatúrou L – 179/2006.

Všeobecná poľnohospodárska symbolika viacerých východoslovenským obci zo 40. rokov 19. storočia, doplnená o hovoriaci symbol rieky Topľa.

Autormi erbu sú Peter Kónya, Leon Sokolovský a Sergej Pančák.
Vlajka obce pozostáva zo štyroch pozdĺžnych pruhov vo farbách žltej (2/6), zelenej (1/6) bielej (2/6) a bielej (1/6). Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.

Literatúra: Heraldický register Slovenskej republiky VII. Ministerstvo vnútra Slovenskej republiky, Matica slovenská 2009, str. 94- 95

Dejiny
------

Praveké osídlenie v katastrálnom území obce je doložené už z obdobia eneolitu. Ide o tzv. východoslovenské mohyly, mohutné hroby, do ktorých boli pochovávaní ľudia rovnomennej kultúry.

Samotná obec vznikla v 14. storočí. V písomnostiach sa prvýkrát spomína v roku 1370 ako dedina Longh. Tento názov jazykovedci a historici spájajú s poľštinou, dá sa teda predpokladať, že prvými tunajšími usadlíkmi boli ľudia poľského pôvodu. Zhromaždil ich dedičný richtár – šoltýs, keďže dedina bola založená podľa zákupného práva. Jej majiteľmi boli viaceré šľachtické rodiny, medzi inými drienovskí Abovci, šľachtici zo Sečoviec či Šemšeiovci. V prvej polovici 15. storočia boli Lužany pri Topli stredne veľkou, roku 1600 už malou dedinou s 10 poddanskými domami. Počet obyvateľov obce sa však v nasledujúcom období zvyšoval, preto podľa záznamov z roku 1828 tu žilo už 244 obyvateľov.

Obyvateľstvo
------------

**Počet obyvateľov:** Podľa údajov z 31. 12. 2005 mali Lužany pri Topli 255 obyvateľov.

**Národnostná štruktúra:**

* Slováci 99,60 %
* Česi 0,40 %

**Konfesionálna štruktúra:**

* Evanjelici a. v. 75,89 %
* Rímskokatolíci 22,92 %
* Gréckokatolíci 0,79 %
* Bez vyznania 0,40 %

Kultúra a zaujímavosti
----------------------

### Pamiatky

* Obecná zvonica, murovaná stavba na pôdoryse štvorca so znakmi neogotiky asi z polovice 20. storočia. Nachádza sa na návsí v centre obce. Fasády sú členené lizénovými rámami, rezonančné otvory sú ukončené lomeným oblúkom, strecha zvonice je stanová.

### Pravidelné podujatia

* Jazdecké preteky

Konajú sa každoročne v júli. Jazdci zo Slovenska i zahraničia súťažia vo viacerých kategóriách a stupňoch.

Šport
-----

* TJ Štart Lužany pri Topli

Niekoľko družstiev tohto klubu súťaží v stolnotenisových regionálnych súťažiach.

* JMC Lužany pri Topli

Jazdecký klub, ktorý okrem chovu koní organizuje v obci každoročne jazdecké preteky.

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Lužany pri Topli**

Externé odkazy
--------------

* Oficiálny web

| * z
* d
* u
Obce okresu Svidník (2 + 66) |
| --- |
| Mestá | 
* Giraltovce
* Svidník

 |
| Ostatné obce | 
* Belejovce
* Beňadikovce
* Bodružal
* Cernina
* Cigla
* Dlhoňa
* Dobroslava
* Dubová
* Dukovce
* Fijaš
* Havranec
* Hrabovčík
* Hunkovce
* Jurkova Voľa
* Kalnište
* Kapišová
* Kečkovce
* Kobylnice
* Korejovce
* Kračúnovce
* Krajná Bystrá
* Krajná Poľana
* Krajná Porúbka
* Krajné Čierno
* Kružlová
* Kuková
* Kurimka
* Ladomirová
* Lúčka
* Lužany pri Topli
* Matovce
* Medvedie
* Mestisko
* Mičakovce
* Miroľa
* Mlynárovce
* Nižná Jedľová
* Nižná Pisaná
* Nižný Komárnik
* Nižný Mirošov
* Nižný Orlík
* Nová Polianka
* Okrúhle
* Príkra
* Pstriná
* Radoma
* Rakovčík
* Rovné
* Roztoky
* Soboš
* Stročín
* Svidnička
* Šarbov
* Šarišský Štiavnik
* Šemetkovce
* Štefurov
* Vagrinec
* Valkovce
* Vápeník
* Vyšná Jedľová
* Vyšná Pisaná
* Vyšný Komárnik
* Vyšný Mirošov
* Vyšný Orlík
* Železník
* Želmanovce

 |

Autoritné údaje: * SNK: 85876
* VIAF: 1451156565716223500009